As rocas sedimentarias paleozoicas cubren discordantment o precambrián, y se dividen en dos conchuntos: paleozoico inferior y paleozoico superior. Os materials paleozoicos inferiors corresponden a lo Cambrián, Ordovicián y Silurián, son de naturaleza detritica y depositaus a gran fondura, interpretando-sen como turbiditas en bells casos. Os materials paleozoicos superiors corresponden a lo Devonián y Carbonifero y presentan rocas sedimentarias de menor fondura y con mayor variedat (calsineras arrecifals, series paralicas y series lacunars).